Znani so finalisti vseslovenskega izbora Moja dežela – znak gostoljubnosti 2026
Sporočilo za javnost
Znani so finalisti letošnjega vseslovenskega izbora Moja dežela – znak gostoljubnosti 2026, ki ga Turistična zveza Slovenije letos pripravlja že 35. leto zapored. Letošnji izbor poteka pod častnim pokroviteljstvom predsednice Republike Slovenije Nataše Pirc Musar, njegova osrednja tema pa je »Nazaj h koreninam«.
Strokovne ocenjevalne komisije Turistične zveze Slovenije so tudi letos obiskale številne kraje po vsej Sloveniji. Na terenu so prevozile več kot 11.000 kilometrov ter ocenjevale urejenost, gostoljubnost, trajnost, turistično ponudbo, ohranjanje dediščine in lokalne identitete ter zgodbe posameznih krajev.
V finale so se uvrstili: ( po abecednem vrstnem redu )
Naj turistični kraji (NTK)
Bled
Ljubljana
Portorož
Rogaška Slatina
Sežana
Vzhajajoči turistični kraji (VTK)
Cirkulane
Litija
Sevnica
Šmarje pri Jelšah
Zagorje
Skriti turistični kraji (STK)
Baška grapa
Beltinci
Črna na Koroškem
Sv. Jurij ob Ščavnici
Trbovlje
Prepoznavni turistični kraji (PTK)
Celje
Črnomelj
Slovenj Gradec
Šoštanj
Velenje
Izletniške točke (IT)
Arboretum
Brdo
Dvorec Visoko
Grad Podsreda
Hiša gibanice
Marezige
Otok ljubezni Ižakovci
Smlednik
Vila Mayer
Vinarium
Kampi
Camp Danica
Camping Šobec
Kamp Koren
Kamp Menina
Kamp Snovik
Zgodovinska jedra
Koper
Kropa
Novo mesto
Piran
Rateče
Slovenj Gradec
Slovenske Konjice
Škofja Loka
Štanjel
Tematske poti
Carcus Trail – Zeleno srce Krasa
Orionova pot
Turistična pešpot od hmelja do piva
Učna pot Savus
Velikani Istre
Spletno glasovanje za finaliste bo potekalo od 1. oktobra do 1. novembra 2026 na spletni strani Turistične zveze Slovenije. Javnost bo tako lahko glasovala za svoje favorite, strokovne komisije pa bodo na podlagi svojih ocen določile prejemnike Zlatega, Srebrnega in Bronastega znaka gostoljubnosti. Destinacije, ki bodo prejele največ glasov javnosti, bodo prejele Zeleni znak gostoljubnosti.
Priznanja bomo podelili 30. novembra 2026 ob 18. uri v Hotelu Bernardin v okviru Dnevov slovenskega turizma in prireditve Moja dežela.


